Държавен вестник, бр. 94, 2013 г., стр. 21

БРОЙ  94	
Д Ъ Р Ж А В Е Н  В Е С Т Н И К 	
СТР.  21  
та за елиминиране на всички форми на 
дискриминация срещу жените от 2012 г., 
заключенията от оценка на Националната 
стратегия за детето 2008 – 2018 г. и ана-
лиза, който беше направен с участието на 
широк кръг от партньори през декември 
2012 г. Разработването на Национална 
стратегия на Република България за ин-
тегриране на ромите (2012 – 2020 г.), при-
емането на Пътна карта за изпълнението 
на Концепцията за държавна политика 
в областта на правосъдието за деца и 
продължаващата оценка на напредъка в 
изпълнението на Националната страте-
гия „Визия за деинституционализация на 
децата в Република България“ са взети 
предвид също при изготвянето на Плана 
за действие по програмата за страната. 
Използвани са също така и данните за 
децата, получени от Доклада за здравето на 
нацията от 2011 г., както и ангажиментът 
на Правителството да намали детската 
смъртност като част от инициативата 
„Подновяване на обещанието – Призив 
за предотвратяване на случаите на дет-
ска смъртност“. Под внимание е взета 
и регионалната стратегия на УНИЦЕФ, 
като особен акцент е поставен върху две 
водещи области: правото на детето да 
живее в семейна среда и благосъстояние 
на малките деца (0 – 3 г.). 
31.	Направена е оценка на въздействието върху 
околната среда, която показва, че няма да 
има негативни последствия в резултата на 
изпълнението на програмата.
ЦЕЛИ, ОСНОВНИ РЕЗУЛТАТИ И СТРАТЕ-
ГИИ НА ПРОГРАМАТА В СТРАНАТА 
32.	Общата цел на партньорската програма 
е да засили националния капацитет за 
социално включване и намаляване на дет-
ската бедност, да подобри реализирането 
на правата на децата за равен достъп до 
образование, здраве и закрила и да укрепи 
системите за мониторинг на правата на 
децата. Подходът, основан на човешките 
права, е основополагащ принцип и ще 
бъде прилаган във всички области на 
работа. Основният фокус ще бъде върху 
най-уязвимите деца и семейства и се очаква 
иновативните подходи, разработени като 
част от това петгодишно сътрудничество, 
да подпомогнат привличането на повече 
средства от Структурните фондове на ЕС, 
както и от други социални фондове, които 
пряко да облагодетелстват най-онеправ-
даните деца, както и да подпомогнат ре-
довните доклади като част от членството 
в ЕС. Сътрудничеството ще подкрепи 
създаването на широки партньорства с 
гражданското общество, бизнеса, медиите 
и ще работи за създаването на рамка на 
корпоративната социална отговорност, 
за да мобилизира подкрепа и ресурси за 
постигането на местни, национални и 
глобални цели за децата. 
33.	Основните резултати от програмата до 
края на 2017 г. ще бъдат: (a) повече деца 
от изключени и бедни семейства се въз-
ползват от равен достъп до системите за 
образование и закрила, и (б) национал-
ните сдружения в подкрепа на децата 
(включително и държавните институции, 
международната общност, гражданското 
общество, частният сектор и медиите) 
мобилизират подкрепа, капацитет и ресурс 
за постигане на значителен напредък в 
спазването правата на българските деца 
и младежи.
34.	Партньорството в страната ще приложи 
различни стратегии, подходящи за стра-
ните с висок среден доход на глава от 
населението и в контекста на членството 
в ЕС: (a) укрепване на националните 
системи за събиране и анализ на данни, 
генериране и разпространение/споделяне 
на информация за положението на мом-
четата и момичетата, особено тези, които 
са социално изключени, както и обмяна 
на знания за засилване на равнопоставе-
ността, устойчиви и икономически ефек-
тивни интервенции; (б) предоставяне на 
съвети и техническа експертиза с високо 
качество за разработването на политики 
и бюджети, насочени към децата, на на-
ционално и местно ниво; (в) застъпниче-
ство за правата на децата; (г) укрепване 
на системите за мониторинг правата на 
децата на национално и поднационално 
ниво; (д) изграждане на широки сдружения 
за децата с различни партньори, включи-
телно с деца и млади хора; (е) развитие 
на капацитета за планиране, изпълнение, 
мониторинг и оценка на политиките и под-
ходите за включване; (ж) демонстрационни 
модели в подбрани области с висок дял 
на ромско маргинализирано население с 
цел информиране на политиките и под-
помагане привличането на допълнителни 
ресурси; (з) въздействие върху ощетяващи 
традиционни практики, социални норми 
и дискриминативно отношение за на-
сърчаване на социалното включване; (и) 
развиване на солидарността с децата в 
България и в други страни и привличане 
на ресурси в подкрепа на реализиране 
на правата на децата; (к) управление на 
знанието, улесняване на трансграничното 
и хоризонталното сътрудничество.